**TÁJÉKOZTATÓ**

**A NORMATÍV ÉTKEZÉSI TÉRÍTÉSI DÍJKEDVEZMÉNY IGÉNYLÉSÉHEZ**

**A nyomtatvány elektronikusan elérhető az alábbi honlapokon:**

[**http://www.budapest13.hu/ugyintezes/szocialis-es-koznevelesi-osztaly**](http://www.budapest13.hu/ugyintezes/szocialis-es-koznevelesi-osztaly)

[**http://imfk.bp13.hu/fomenu/etkeztetes.html**](http://imfk.bp13.hu/fomenu/etkeztetes.html)

Kérelmet írásban lehet benyújtani **a jogszabály által előírt, jelen tájékoztatóban részletezett mellékleteken,** a szükséges igazolásokkal együtt a XIII. kerületi Önkormányzat intézményeiben tanuló gyermekek esetén elektronikusan a [**ph-szko@bp13.hu**](mailto:ph-szko@bp13.hu) címre, személyesen pedig a Polgármesteri Hivatal bejáratánál elhelyezett iratgyűjtőkbe.

A gyermekek védelméről és a gyámügyi igazgatásról szóló 1997. évi XXXI. tv. 19. § (1) alapján **rendszeres gyermekvédelmi kedvezményre a gyermek szociális helyzete alapján jogosult**. A rendszeres gyermekvédelmi kedvezményt az **állandó lakóhely szerinti önkormányzat** polgármesteri hivatalánál elektronikusan (XIII. kerületben a SZKO-on) kell igényelni.

**A kérelmek SZKO-hoz benyújtásának határideje a 2021/2022-es tanévre: legkésőbb június 30.**

**----------------------------------------------------------------------------------------------------------------------------------------------**

**A KÉRELMEK BENYÚJTÁSÁHOZ SZÜKSÉGES DOKUMENTUMOK**

**8. sz. melléklet valamennyi kérelem esetén, továbbá**

Az ingyenes vagy kedvezményes gyermekétkeztetés igényléséhez a 8. sz. mellékleten bejelölt, kérelmezett jogcím megállapításához csatolni kell:

▪ **a rendszeres gyermekvédelmi kedvezményre** való jogosultságot megállapító hatósági döntés **(határozat)** eredeti példányát vagy annak 3 hónapnál nem régebbi másolatát **a nem kerületi lakóhellyel rendelkező kérelmezőnek** (kerületi lakosok határozata az SZKO-on megtalálható, ezért nem kell csatolniuk).

A kedvezmény mértéke: → az iskola 1-8. évfolyamán a térítési díj 100%-a

→ az iskola 9-13. évfolyamán a térítési díj 50%-a

▪ **tartós beteg vagy fogyatékos vagy sajátos nevelési igényű (SNI) gyermek esetén** a magasabb összegű családi pótlék megállapításáról szóló - MÁK vagy más pénzintézeti kifizetőhely pl.: BM, HM - által kiállított**határozat** eredeti példányát vagy 3 hónapnál nem régebbi másolatát, ennek hiányában

*»* tartós betegség esetén az eredeti **szakorvosi igazolást** vagy annak 3 hónapnál nem régebbi másolatát

»fogyatékosság esetén a családok támogatásáról szóló 1998. évi LXXXIV. törvény végrehajtásáról szóló 223/1998. (XII. 30.) Korm. rendelet 7/A. § (1) bekezdése szerinti **szakértői és rehabilitációs bizottság** eredeti **szakvéleményét** vagy annak 3 hónapnál nem régebbi másolatát

A kedvezmény mértéke: a térítési díj 50%-a.

▪ **három vagy több gyermekes** szülőknek **a 8. mellékleten megtalálható nyilatkozatot** is ki kell tölteni a gyermekek számáról

A kedvezmény mértéke: a térítési díj 50%-a.

▪ **a nevelésbe vett, utógondozói ellátásban részesülő** gyermeknél az eredeti (gyám)hatósági **határozat** vagy 3 hónapnál nem régebbi hatósági határozat másolatát és a **9-es mellékletet – igazolást** - kell csatolni

A kedvezmény mértéke: a térítési díj 100%-a.

**Egyéb tudnivalók:**

A kérelmező **egy nyilatkozatot** nyújt be, ha az **ugyanazon intézménybe járó több gyermeke után azonos jogcímen igényli** az ingyenes vagy kedvezményes gyermekétkeztetést.

**A kérelem adataiban** (gyermekek számában) **történt valamennyi változást** a változást követő **15 napon belül** **írásban** be kell jelenteni. Az eltartott gyermekek számának megváltozása esetén az új térítési díjat a bejelentést követő hónap első napjától kell megfizetni.

Ha a gyermek **ingyenes és kedvezményes intézményi gyermekétkeztetésre is jogosult**, számára az ingyenes étkezésre való jogosultságot kell megállapítani.

# A normatív kedvezmény csak egy jogcímen adható. Nem vehető igénybe a gyermekvédelmi gondoskodásban részesülő - nevelőszülőnél, gyermekotthonban, vagy más bentlakásos intézményben nevelkedő - ideiglenes hatállyal elhelyezett, átmeneti vagy tartós nevelésbe vett gyermek után.

**Rendszeres gyermekvédelmi kedvezményre való jogosultság esetén,** az ingyenes vagy kedvezményes intézményi gyermekétkeztetés és a térítésidíj-fizetési mentesség a rendszeres gyermekvédelmi kedvezményre való jogosultság kezdő időpontjától, legkorábban az ellátás igénybevételének első napjától illeti meg a kötelezettet.

**Jogosultságot megalapozó feltétel kitétele esetén,** az ingyenes vagy kedvezményes intézményi gyermekétkeztetés és a térítésidíj-fizetési mentesség az azok igénybevételére jogosító feltétel fennállásának bejelentését, illetve igazolását követő naptól illeti meg a kötelezettet.

*Fentiekről a* ***328/2011. (XII. 29.) számú*** *- a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló –* ***Kormányrendeletből***  *tájékozódhat.*

*-------------------------------------------------------*

**Első osztályosok számára a tanév első étkezési befizetése személyesen, készpénzben** **és az internetes felületen bankkártyával is lehetséges. A személyes befizetés az IMFK által meghatározott befizetési napok(on), augusztusban történik.** Az augusztusi befizetési napokat júniusban közöljük a honlapunkon ([www.imfk.bp13.hu](http://www.imfk.bp13.hu)).

Amennyiben élni kívánnak az **online fizetés** lehetőségével, legkésőbb a megrendelés hónapját megelőző **hónap 1-24. napjai között** tudják ily módon befizetni a térítési díjat. Ezt követően a megjelölt **pótbefizetési napon**, kizárólag **személyesen és készpénzben** lehetséges fizetniük.

Augusztusban, majd ezt követően minden hónapban **a 100%-os kedvezményben részesülő, ingyenesen étkező gyermekek részére automatikusan történik az étkezés megrendelése a jogosultság fennállásáig.**

Az étkezés lemondása bankkártyával történő fizetés esetén az online felületen, továbbá a közzétett tájékoztatókban szereplő IMFK telefonszámokon történhet.

IMFK Intézmény-Üzemeltetési Osztály